Sakeman se moordverhoor: Staatsgetuies ontsnap glo | Maroela Media
Die hooggeregshof in Polokwane, Limpopo het Maandag 'n aansoek aangehoor om aanklagte van moord teen 'n sakeman te laat vaar nadat twee staatsgetuies glo verdwyn het.
Rameez Patel (30) word aangekla van die moord op sy vrou, Fatima (29). Regter Frans Kgomo het Patel se aansoek om die aanklag te laat vaar van die hand gewys. Die staat het vroeër versoek dat die saak uitgestel word aangesien die twee getuies glo onontbeerlik in hul saak is.
Die hof het gehoor dat die twee getuies glo uit die getuiebeskermingsprogram ontsnap het. Tumi Mokoena, Patel se regsverteenwoordiger, het die staat skerp gekritiseer en aan die hof gesê dit maak nie sin dat getuies uit die getuiebeskermingsprogram kan ontsnap nie. Hy het aangevoer dat die herhaalde uitstel van die saak Patel se kinders traumatiseer.
Kgomo het die staat gewaarsku dat hy nie 'n verdere aansoek om uitstel sal toelaat nie. Die staatsaanklaer Mashudu Mudau het aan die hof gesê die twee getuies, albei Zimbabwiese burgers wat vir Patel gewerk het, het ondanks maatreëls van die getuiebeskermingsprogram ontsnap ná klagtes oor hul behandeling.
Mudau het gesê die twee getuies het gekla oor die toelaes wat hulle ontvang het om kos te koop en verblyf te betaal. Daar is nie bekend gemaak hoe die getuies daarin kon slaag om te ontsnap nie.
Patel is in April 2015 in verband met die moord op sy vrou in hegtenis geneem. Hy beweer 'n inbreker het sy vrou vermoor.
Regter Kgomo het die verhoor tot 1 Augustus uitgestel.
Veteraanjoernalis gekap oor krieket-twiet
Hulle het dalk nie ontsnap nie is dalk "gehelp" om te ontsnap. Ek meen as hulle kon ontsnap uit getuiebeskermingsprogram dan kon iemand inkom en hulle dalk ontvoer het en het hulle nie ontsnap nie.
Dit is so kommerwekkend dat mans wat hulle vroue vermoor skotvry daarvan afkom, so die geweld en moord op vroue gaan net toe neem.
Lagwekkend. Jy word beskerm, dan "ontsnap" jy want jy is nie gelukkig met die TOELAE nie… nie n getuie se dinges werd dan nie… en nie een van die KOS of VERBLYF toelae word in die wet voorgeskryf nie. VERBLYF word verskaf teen geen koste, en verblyf is SELFSORG.
Met alle respek gesê, hierdie perd Mnr Patel) het geld. Hy kon enige iets gedoen het of laat doen het. Hulle het gekla oor die toelae wat hulle ontvang het. Dalk het hy hulle n beter offer gemaak. Ons almal weet die Suid Afrikaanse getuie program is n grap.
SA is paradys, nee nie skei nie, laat haar vermoor, hoeveel nog, so maklik in SA, skei is sommer tydmors, messy, een moet trek, die potte moet gedeel word, nee raak ontslae van haar, SA the easier than divorce capital. Divani, dai sleg griek in Uitenhage, die een , hoeveel nog?